یئنی زئلاند باش ناظیری بیل انگلیش، اؤلکه‌دکی آغیر گوناهکار گنج‌لرین نیظامی دوشرگه‌یه گؤندریله‌جگینی سؤیله‌دی.
یئنی زئلانددا 23 سپتامبردا ائدیله‌جک عمومی سئچیم‌لره حاضیرلانان انگلیشه، پارتیسی‌نین سئچیم کامپانیاسی حاقیندا معلومات وئردی.
رادیو نیو زئلاندا دانیشان ائنگلیشه، سئچیم‌لری قازانما‌لاری حالیندا جینایت ائدن داورانیش‌لارینی دییش‌دیرمک ایستیقامتینده ایستک‌لی داورانمایان و آغیر گوناهکار گنج‌لر کاتقوریسینده اولان 150 گنجی، وایورو نیظامی کامپینداکی تحصیل آکادمیاسینه گؤندره‌جک‌لرینی آچیقلاییب.
ائنگلیش، نیظامی دوشرگه‌ده هر ایل بو کاتقوری‌یه گیرن 50 گنجین اگیتیله‌جگینی، تحصیل‌لرینی تاماملامایان‌لارین جزا‌لارینی یئتکین‌لرین توتولدوغو حبس‌خانا‌لاریندا چکجگینی قید ائتدی.
یئنی زئلانددا اقتدارداکی میلی پارتی‌نین سئچیم‌لردن غالیبیتله چیخماسی وضعیتینده، گئجه 24.00 ایله سحر 05.00 آراسیندا، یان‌لاریندا یئتکین بیری اولما‌دان چؤله چیخان 14 یاشین‌دان کیچیک اوشاق‌لارین عائله‌لرینه 200 دو‌لار پول جزاسی وئریلمه‌سی نظرده توتولور. بونون یانیندا "آغیر گوناهکار گنج‌لرین" ارکن سالیوریلمه‌لری اؤنله‌یه‌جک تدبیرلرین آلینماسی پلانلاشدیریلیر.
دیگر طرف‌دن موخالیفت پارتی‌لری، اقتدارین گوناهکار گنج‌لره ایستیقامت‌لی پلانینی، عسگرلیک خیدمتینی جزایا چئویرن لاغ بیر حرکت سؤزلریله تنقید ائتدی.
